ສຫລ ພ້ອມແລ້ວ ທີ່ຈະປ້ອງກັນ ຕົນເອງ ແລະ ພັນທະມິດ 
ທ່ານ Tillerson ​ເວົ້າວ່າ ວໍ​ຊິງ​ຕັນຈະ​ສືບຕໍ່​ ໃຊ້​ຄວາມ​ພະຍາຍາມ​ ທາງ​ການ​ທູດ "ກ່ອນແລະ​ຫລາຍ​ທີ່​ສຸດ," ​ແຕ່​ "ນັ້ນມັນກໍ​ເປັນ​ພຽງ​ແຕ່ ວິທີ​ການຢັ້ງຄິດ​ໄວ້ກ່ອນ​" ທີ່​ວ່າ ຈະ​ດໍາ​ເນີນ​ການ​ທາງ​ທະຫານ​​ ໃຫ້ເປັນ​ທາງ​ເລືອກ​ອີກ​ອັນ​ນຶ່ງ.
ເຈົ້າໜ້າທີ່ສະຫະລັດເວົ້າວ່າ ສະຫະລັດຍັງຄົງມີຄວາມມຸ້ງໝັ້ນຕໍ່ພັນທະມິດຂອງຕົນ ໃນເອເຊຍ ຢ່າງແນ້ວແນ່ ທ້າມກາງການນາບຂູ່ຂອງເກົາຫລີເໜືອໃນຂະນະທີ່ໄດ້ຊີ້ ໃຫ້ເຫັນວ່າ ວິທີການທາງການທູດ "ຈະຕ້ອງມີການຮອງຮັບໂດຍຜົນທີ່ຕາມມາທາງ ດ້ານທະຫານຢ່າງຮຸນແຮງ " ໃນການພົບປະທາງດ້ານການປ້ອງກັນປະເທດ ແລະການທູດລະຫວ່າງສະຫະລັດ ແລະຍີ່ປຸ່ນ ໃນວັນພະຫັດວານນີ້ ທ່ານ Jim Mattis ລັດຖະມົນຕີກະຊວງປ້ອງກັນ ປະເທດສະຫະລັດເວົ້າວ່າ ວໍຊິງຕັນຈະເອົາມາດຕະການແບບຮີບດ່ວນ ແລະເຈາະຈົງ ເພື່ອຍິງທຳລາຍລູກສອນໄຟໃດໆ ທີ່ຍິງໂດຍເກົາຫລີເໜືອ ໄປຍັງດິນແດນຂອງສະ ຫະລັດ ແລະຂອງພັນທະມິດຂອງຕົນນັ້ນ ຢູ່ໃນການປະຊຸມທີ່ເອີ້ນວ່າ "ສອງ-ບວກ-ສອງ" ກັບ ທ່ານ Itsunori Onodera ລັດຖະ ມົນຕີກະຊວງປ້ອງກັນປະເທດແລະທ່ານ Taro Kono, ລັດຖະມົນຕີກະຊວງການຕ່າງ ປະເທດຍີ່ປຸ່ນນັ້ນ ທ່ານ Mattis ແລະທ່ານ Rex Tillerson, ລັດຖະມົນຕີກະຊວງການ ຕ່າງປະເທດ ໄດ້ໃຫ້ການຢືນຢັນອີກເທື່ອນຶ່ງ ເຖິງຄວາມມຸ້ງໝັ້ນຂອງວໍຊິງຕັນ ໃນການ ປ້ອງກັນໂຕກຽວ ໃນຂະນະທີ່ພຽງຢາງໄດ້ເພີ້ມທະວີການນາບຂູ່ຂອງຕົນ ທ່ານ Mattis ກ່າວວ່າ "ດ້ວຍການໂຮມແຮງກັນ, ພວກເຮົາຈະຢັບຢັ້ງການນາບຂູ່, ແລະ ຖ້າຈໍາເປັນກໍຈະເອົາຊະນະການນາບຂູ່ໃດໆ ການກໍ່ຄວາມເປັນປໍລະປັກໃດໆ ຈະຕ້ອງ ຖືກຕອບໂຕ້ຢ່າງມີປະສິດທິຜົນແລະດ້ວຍກຳລັງອັນຖ້ວມລົ້ນ ທັງສອງປະເທດຂອງ ພວກເຮົາຈະສະແດງໃຫ້ເຫັນຄວາມແຂງແກ່ນຂອງການເປັນພັນທະມິດຂອງພວກເຮົາ ໂດຍການສືບຕໍ່ກິດຈະກໍາທີ່ດໍາເນີນຮ່ວມກັນທັງສອງຝ່າຍ ແລະໂດຍການເພີ້ມທະວີການ ຮ່ວມມືກັບສາທາລະນະລັດເກົາຫລີ ” ເກົາຫລີເໜືອ ໄດ້ທໍາການນາບຂູ່ຄັ້ງແລ້ວຄັ້ງເຫລົ່າ ທີ່ຈະໃຊ້ລູກສອນໄຟຂີປະນາວຸດຂອງ ຕົນ ຍິງໂຈມຕີຍີ່ປຸ່ນ ທີ່ໃຫ້ບ່ອນຕັ້ງທັບແກ່ທະຫານສະຫະລັດປະມານ 54,000 ຄົນ ພ້ອມ ດຽວກັນກັບເກົາຫລີໃຕ້ ແລະສະຫະລັດນຳດ້ວຍ ໃນນາມທີ່ເປັນລັດຖະມົນຕີການຕ່າງປະເທດ ທ່ານ Tillerson ເວົ້າວ່າ ວໍຊິງຕັນ ຈະສືບຕໍ່ ໃຊ້ຄວາມພະຍາຍາມທາງການທູດ "ກ່ອນແລະຫລາຍທີ່ສຸດ," ແຕ່ວ່າ "ນັ້ນມັນກໍເປັນພຽງ ແຕ່ວິທີການຢັ້ງຄິດໄວ້ກ່ອນ" ທີ່ວ່າຈະດໍາເນີນການທາງທະຫານໃຫ້ເປັນທາງເລືອກອີກ ອັນນຶ່ງ ທ່ານກ່າວເພີ້ມອີກວ່າ "ແນ່ນອນ, ຄວາມພະຍາຍາມດໍາເນີນທາງການທູດໃດໆ ຢູ່ໃນ ສະຖານະການໃດໆກໍຕາມ ທີ່ພວກເຮົາຖືກນາບຂູ່ເຖິງຂະໜາດນີ້ ໃນລະດັບທີ່ວ່າ ພວກ ເຮົາຖືກບັງຄັບໃຫ້ສູ້ກັບການນາບຂູ່ຂອງລະດັບ ທີ່ພວກເຮົາບໍ່ມີໃຜຢາກຈະຄິດຕຶກຕອງ ແລ້ວ ມັນຕ້ອງໄດ້ມີການຮອງຮັບດ້ວຍຜົນທີ່ຕາມມາທາງການທະຫານຢ່າງຮຸນແຮງ ຖ້າ ຫາກວ່າ ເກົາຫລີເໜືອ ເລືອກເອົາວິທີທາງທີ່ຜິດ "